《凤鸟何不至》
明代·董纪

凤鸟何不至，碧梧空好枝。百世一巢阿，千年一鸣岐。

虽云有其名，谁得常见之。余生去古远，仰愧闻而知。

仲尼叹吾已，楚狂歌德衰。燕雀争高骞，白日喧枭䲭。

箫韶在虞廷，此物当来仪。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》